9 hezar multecîyî şaristanê San Pedro Sula yê Hondurasî ra kewtî rayîr şewdirê şemeyî resayî Guatemalayo ke serê sînorî de yo.  Roja yewşemeyî hêzanê asayîşî yê Vado Hondoyî muştecîyî vindarnayî.
Multecîyê ke wazenê şorê Amerîka maruzê şîdetê polîsanê Guatemala bîyî. Multecîyan noqtayê girîngî yê Guatemala girewtî.
Selahîyetdaranê Guatemala îdîa kerd ke tay multecîyî pê vîrusê Korona kewtî coka ê do astengîyanê xo dewam bikerê. Wezaretê Weşîye zî pare kerd ke tewr tay 21 multecîyî pê Korona kewtî.
Seba ke karawanê multecîyan Meksîka de yo tewr tay 60 polîsê sînorî wezîfe kenê. Meksîka Guatemala ra dima vindegeho peyên ê resayîşî Amerîka yo.
Honduras de rewşa ekonomîke xirab a û tede mafyayî xurt ê.
